Държавен вестник, бр. 19, 2015 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  19
(2) При контрола по ал. 1 върху лицевата 
страна на фитосанитарния сертификат се 
отбелязва датата на проверката и се поста-
вя подпис и личен печат на инспектора по 
растителна защита, извършващ проверката.
(3) При внос на големи пратки и/или пар-
тиди растения, растителни продукти и други 
обекти изпълнителният директор на БАБХ 
може да разреши извършване на фитосанита-
рен контрол преди и по време на товаренето 
им в държавата износител, а на ГКПП да 
се извърши само проверка по документи и 
проверка за идентичност. Такъв контрол се 
извършва, когато е регламентиран в спора-
зумение между официалните компетентни 
органи на страните. 
 (4) В случаите по ал. 1, т. 2 и 3 пратките 
се съхраняват, без да се нарушава целостта 
им, отделно или изолирано от другите прат-
ки, за да не се допусне разпространение на 
вредители или заразяване на другите пратки.
(5) При възникване на кризисни ситуации 
със заповед на изпълнителния директор на 
БАБХ може да се допусне внос на продукти 
за преработка и консумация за технически 
цели или за фураж, в които е установено 
наличие на ограничено разпространени в 
страната вредители. 
Чл. 21. (1) При залавяне на карантинни 
вредители или установяване на друго несъ-
ответствие в пратка и/или партида от внос 
инспекторът по растителна защита е длъжен 
незабавно да изпрати нотификация по при-
ложение № 9 в Централното управление на 
БАБХ чрез системата EUROPHYT.
(2) Веднага след получаване на нотифика-
цията БАБХ изпраща информацията до:
1. Европейската комисия;
2. националната организация по растителна 
защита на държавата износител;
3. всички ГИФП на Република България.
(3) Когато БАБХ получи информация от 
Европейската комисия или от друга държава 
членка за залавяне на пратка и/или партида 
по ал. 1, незабавно изпраща тази информация 
до всички места на въвеждане на Република 
България.
Чл. 22. (1) При констатиране на заразени 
растения, растителни продукти и други обекти 
от вредители, посочени в приложения № 1 и 2, 
се предприемат следните фитосанитарни мерки:
1. отказ за внос; 
2. унищожаване; 
3. прилагане на подходящо третиране, 
гарантиращо отстраняване на риска от раз-
пространение на вредителя – по изключение 
и по преценка на инспектор по растителна 
защита; тази мярка може да се предприеме 
и за вредители, които не са посочени в при-
ложения № 1 и 2.
(2) При прилагане на мерки по ал. 1 се със-
тавя протокол от инспекторите по растителна 
защита, подписан от вносителя или негов 
представител и лицето, отговорно за товара.
(3) В случаите по ал. 1 инспекторът по 
растителна защита анулира фитосанитарния 
сертификат, като на видно място върху ли-
цевата му страна поставя червен триъгълен 
печат с надпис „Анулиран“ и личен печат и 
нанася името си, дата и подпис.
(4) За извършване на фитосанитарния кон-
трол при внос се събират такси в размери, 
определени в тарифата по чл. 3, ал. 4 от За-
кона за Българската агенция по безопасност 
на храните. 
(5) Всички разходи за прилагане на мерките 
по ал. 1 са за сметка на вносителя. 
Чл. 23. (1) При внос на растения, расти-
телни продукти и други обекти, посочени 
в приложение № 5, част  Б, когато същите 
са посочени и в приложение № 5, част А, и 
отговарят на условията по чл. 16, се издава 
растителен паспорт в една от формите, пред-
видени в чл. 37.
(2) Растителни паспорти не се издават за 
растения и растителни продукти, изброени 
в приложение № 6, когато след проверка се 
установи, че отговарят на фитосанитарните 
изисквания по отношение на вредители по 
растения и растителни продукти по време 
на съхранение. 
Чл. 24. Внос на карантинни вредители и 
заразени растения, растителни продукти и 
други обекти, посочени в приложенията, се 
разрешава само за извършване на научни 
изследвания и селекция по реда на наредбата 
по чл. 18 от Закона за защита на растенията. 
Чл. 25. (1) Транзитно преминаване без 
извършване на фитосанитарна проверка се 
допуска, ако стоката е опакована така, че да 
изключва възможността за разпространение 
на вредители при движение на растения, 
растителни продукти и други обекти, които 
носят фитосанитарен риск, от една до друга 
трета държава, преминавайки през терито-
рията на Европейския съюз, без промяна в 
митническия им статус.
(2) Не се счита за внос движението през 
територията на трета държава на растения, 
растителни продукти и други обекти в рам-
ките на Европейския съюз без промяна в 
митническия им статус.
Г л а в а  ч е т в ъ р т а
ФИТОСАНИТАРЕН КОНТРОЛ ПРИ ИЗНОС 
И РЕЕКСПОРТ НА РАСТЕНИЯ, РАСТИТЕЛ-
НИ ПРОДУКТИ И ДРУГИ ОБЕКТИ
Чл. 26. (1) Растения, растителни продукти 
и други обекти, предназначени за износ и ре-
експорт, подлежат на фитосанитарен контрол, 
когато нормативната уредба на държавата 
вносител го изисква.